Հայաստանն ունի երկու կարևոր ռեսուրս` մարդկային և բնական: Սրանց հետ կապված` ես զարգացման երկու հեռանկար եմ տեսնում` տեղեկատվական տեխնոլոգիաների ոլորտ և զբոսաշրջություն: Այս երկու ոլորտներում արված ներդրումները միանշանակ արդարացված կլինեն, իսկ մեծ ներդրումների գրավման համար անհրաժեշտ է պետական աջակցություն և ճիշտ մշակված քաղաքականության ներդրում: Կարևոր է նաև սփյուռքի ներգրավումը, քանի որ արտերկրում բնակվող մեր հայրենակիցներն ունեն գաղափարական ու ներդրումային մեծ պոտենցիալ: